Piero della Francesca

Piero della Francesca (Sansepolcro,  – ib., 1492ko urriaren 12a) goiz Pizkundeko margolaria izan zen. Giorgio Vasariren arabera, matematikaria ere zen. Egun, artea estimatzen zaio batik bat. Margolanetan, forma geometrikoak eta perspektiba ditu ezaugarri nagusiak, humanismo barearen ukituarekin. Haren lanik ospetsuena Toscanako Gurutzearen egiazko istorioa-ri buruzko freskoen multzoa da: Arezzo hirian dago. Quattrocentoko pinturaren sintesi onentzat hartu izan da bere lana.https://www.virtualuffizi.com/es/piero-della-francesca.html

 Bizitza 
1439an Domenico Venezianorekin aritu zen lanean Florentziako Santa Maria Nuova erietxean. Han Donatelloren eta Luca della Robbiaren irudigintza, Brunelleschiren arkitektura eta Masaccio eta Fra Angelicoren pintura aztertu zituen. Bere sorterrian (1445-1462, Miserikordiaren poliptikoa; 1462, Bezpizkundea), Arezzon (bertan dago haren maisu obra, Gurutzearen egiazko istorioa pintura sail osoa, 1452-1466), Ferraran, Erroman, Urbinon (Bramante izan zuen ikasle) eta Riminin egin zuen lan. Oso ezaguna da Federico da Montefeltro, Urbinoko dukeari egin zion erretratua.

Azken urteetan perspektibari eta geometriari buruzko obrak idatzi zituen: De Prospectiva pingendi («Perspektiba pinturan») eta De quinque corporibus regularibus («Bost gorputz erregularrei buruz»). Perspektibako maisutzat hartu izan da, haren obragatik eta teoriagatik. XX. mendearen hasieran pintore abstraktuek eta kubistek "berraurkitu" egin zuten Piero della Francesca, eta haren obra garai guztietako artelan nagusietakotzat jotzen da. Italiako Errenazimentuko artistarik handienetakoa izan zen.https://opendata.euskadi.eus/datuak/contenidos/termino/_c04857/eu_p_1746/p1746.html

 Iruditegia 

 Erreferentziak 

 Kanpo loturak 

  Museo Civico Sansepolcro, museocivicosansepolcro.it


Kategoria:Fresko margolariak